Story of Umi. 199 



kaiia wa ui, a ko kaua wa hapaiiea, loaa ia kaua ka makana maikai ; i ko kaua wa ui, 

 aole i loaa." 



A aui ae la ka la (o ka liora elua paha ia), hiki mai la ka maka mua o ka huakai, 

 nana aku la laua (na elemakule), o Kaoleioku mamua o ka huakai. Nui loa na kanaka, 

 aole o kana mai, ua mea lie nui, aole ike ia o waena a me hope o ka huakai. A hiki 

 mai la ka maka mua o ka huakai, i o laua ala, oia no o Kaoleioku, aloha mai la o 

 Kaoleioku ia laua, aloha aku la laua, pela lakou i uwe iho ai, no ka mea, ua loihi ke 

 kaawale ana, a hui hou lakou. 



Ma keia huakai kanaka hoi e iho ana, ua mahele o Kaoleioku eha mahele, o ka 

 mua, na kanaka nunui, o ka lua, ka poe malalo iho o lakou, o ke kolu, ka poe poupou 

 aa, o ka ha, o na kamalii, pela kona hookaawale ana. 



I ka wa e noho ana o Kaoleioku me na elemakule, ninau mai la o Nunu ia Kao- 

 leioku: "Auhea o Umi? Aia anei o kela kanaka maikai la?" I aku o Kaoleioku: 

 "Aole ia, eia 'ku no mahope." Pela no ka ninau ana, a hala ka huakai nunui o kanaka, 

 a hiki i ka huakai liilii o kanaka, a ka huakai kamalii, poeleele e ka la, nalowale ka 

 ili o kanaka, aia o Umi mahope o ia. 



No ka ike ole o na elemakule ia Umi, nolaila, olelo aku la laua ia Kaoleioku^ 

 "Aole ka maua e ike i ko hanai a poeleele wale." I mai la o Kaoleioku ia laua: "Aole 

 ka olua i ike i ke kanaka i noho iho nei la?" I mai la ua mau wahi elemakule nei: 

 "Ke kanaka no i noho iho nei la?" "Ae, oia no hoi," pela aku o Kaoleioku. I mai la 

 na elemakule ia Kaoleioku: "Ka aipuupuu i noho iho nei e hana na maua la?" Ae 

 aku o Kaoleioku: "Ae, na'u no i hoonoho iho nei i mea lawelawe na olua." 



A lohe ua mau elemakule nei i keia mau olelo a Kaoleioku, kaumaha loa ko laua 

 naau, kulou iho la ko laua mau poo i lalo, a ea ae la ko laua mau poo i luna, pane mai 

 ia Kaoleioku: "Aole mea e nalo ai keia hilahila." Pane aku o Kaoleioku i ua mau 

 elemakule nei: "He 'Hi waiwai auanei ia e hoomailani aku ai ia ia, he 'lii ilihune, o 

 kana waiwai no ka lawelawe na olua." Ia wa, pane mai na elemakule ia Kaoleioku: 

 "Aole a maua waiwai e paa ai ka hope o ke 'Hi, hookahi no a maua waiwai nui, o ka 

 aina o Hawaii nei a puni, no ke 'Hi ia no Umi." I aku o Kaoleioku i na elemakule: 

 "Aole paha e lilo ka aina ia Umi ; ke ike ae la no olua, aohe nui o na kanaka. Ina 

 paha e kaua, make paha ia Hakau, i ka mea nui o na kanaka, no ka mea, no Hakau 

 wale no o Hawaii a puni." I mai na elemakule ia Kaoleioku: "Ua make o Hakau, 

 aole ia e oia, aia i ka la e kauila ai ke 'kua, o ia kona la e make ai, aole e pakele. Na 

 maua e hoolale na kanaka e pii i ke kuahiwi, koe iho ke 'Hi hookahi wale no, a me ka 

 aipuupiiu, o maua no hoi auanei pan no." 



